47 



27. 



Viro Celeberrimo 



DD. Garol. Allionio 



Botanico egregio 



s. pl. d. 

 Gar. Linné. 



Doluimus diutius fortunam Tuam; nobis enim relatum fuit, 

 nescio unde, Te ad aulam vocatum Archiatri munere functurum, 

 adeoque abdicasse Floram magna cum jactura Rei herbarise; valde 

 itaque laetatiis accepi tuas d. 15 Februarii datas ex quibus coUigo 

 Te ad minimum non ut Apostatam esse osorem Tui ordinis. 



Loqueris de Synopsi method. stirpium H. R. T. de libro a 

 me numquam audito; perscribas mihi titulum.^ Libri Botanici ex 

 Italia nnmquam apud nos occurrunt, ut, si ipse mihi eos gratis- 

 sime non dedisses, numquam iis frui a me contigisset. Gråtes reddo 

 similiter pro Auctuario, quod die nocteque avidissime desidero. 

 Utinam hoc obtinerem antequam ederem novam editionem tomi 

 secundi systematis, quem nunc paro precibus typographi, a quo 

 plures exemplaria desiderant, sed dudum priora distracta sunt.^ 



Gråtes reddo ex toto corde pro Seminibus pulcherrimis ; uti- 

 nam Gortusa Anemone et [!] excrescerent omnium desideratissimae, 

 metuo quod frigus in itinere ea fregit, cum hyems apud nos fuit 

 frigidius [!], quam umquam per meam vitam. 



Si habeas Stockholmiae ullum legatum Tibi notum, qui vellet 

 Mantissam meam alteram ad Te mittere, ipsi mox trädam exem- 

 plar, videbis ex ea, quod convictus Linderniam tuam reliquerim 

 sub tuo distincto genere. Videbis quod Palma Gycas pertineat 

 ad Filices, quod pulvis in aversa foliorum parte non est semen^ 

 nec anthera, sed pollen absque anthera nudum, in omnibus Filicibus. 



Semina Linderniae, quae antea misisti, proh dolor mihi non 

 germinabant. Si habeas Aristolochiae, Elephantopi, Tragiae se- 

 mina, qu8e[so] des aliquot. Mitto aliquot pauca. 



Ups. 1772 d. 31 Martii. 



